b'\n_START_ARTICLE_\nJames Elmer Mitchell\n_START_PARAGRAPH_\nJames Elmer Mitchell (f\xc3\xb8dt 1952) er en amerikansk psykolog der tidligere arbejdede for det amerikanske luftv\xc3\xa5ben. I offentligheden er han mest kendt for at v\xc3\xa6re en af hovedarkitekterne bag CIA\'s kontroversielle forh\xc3\xb8rsprogram oven p\xc3\xa5 terrorangrebet den 11. september 2001, kendt som "enhanced interrogation techniques"._NEWLINE_I 2002, efter at v\xc3\xa6re blevet pensioneret fra milit\xc3\xa6ret, fik han en kontrakt af CIA, hvor han skulle v\xc3\xa6re med til at oprette forh\xc3\xb8rsprogrammet der skulle bruges p\xc3\xa5 formodede terrorister som var i amerikansk varet\xc3\xa6gt. Teknikkerne blev p\xc3\xa5 dav\xc3\xa6rende tidspunkt if\xc3\xb8lge det amerikanske Senats Efterretningsudvalg, godkendt af justitsministeriet, senatet og af pr\xc3\xa6sidenten. Dette blev dokumenteret i udvalgets nylige offentliggjorte rapport om CIA-tortur, selv om det bliver bestridt af tidligere administrationsmedlemmer. Hans firma tjente angiveligt 81 mio. dollars for arbejdet._NEWLINE_Programmets mest omdiskuterede metode var waterboarding, som g\xc3\xa5r ud p\xc3\xa5 at simulere drukne-f\xc3\xb8lelsen hos fangen.\n_START_SECTION_\nPrivatliv\n_START_PARAGRAPH_\nMitchell er pensioneret, og bruger sin fritid p\xc3\xa5 kajak, rafting og klatring. Han er ateist.'